text: Hesteryttere om pony-drab: Det er rigtig grimt
  27 maj 2017 kl. 14.07
  Lørdag var der hestestævne i Vamdrup, og deltagerne var ikke særligt begejstrede over ponyen, der onsdag blev fundet parteret i en skov. 
  Deltagerne til et hestestævne i Vamdrup, var ikke så glade for at se TV SYDs nyhedsudsendelse om pony-drabet i Tinnet Skov. De holder meget af deres heste, og de forstår ikke, hvorfor en person vælger at skille sig af med sit dyr på den måde. 
  - Det er rigtig grimt, siger Emilie Brodersen, hesterytter, til TV SYD.
  - Hvis man skal gøre sådan noget, så skal man jo gøre det på en ordentlig måde, tilføjer Liva Norman Bennike, der også er deltagende ved ridestævnet i Vamdrup. 
  Gruppen af piger holder meget af deres heste, og de har en ret klar idé om, hvordan man bærer sig ad, hvis man skal tage afsked min sin firbenede ven.
  - Afliv den på en pæn måde, med en dyrlæge, siger Emilie Brodersen.
  Mød pigerne og se deres reaktioner på TV SYD i aften kl. 19.30.
  